സുധാകര നയം സ്വീകരിച്ചു ബിജെപിയെ കേഡാറാക്കാന് ഒരുങ്ങി സുരേന്ദ്രനും മുരളീധരനും ബിജെപി സംസ്ഥാന നേതൃയോഗം നവംബര് 2, 3 തീയതികളില് തിരുവനന്തപുരത്ത് ചേരുമ്ബോള് ബഹിഷ്കരിക്കുന്ന നേതാക്കള്ക്കെതിരെ കര്ശന നടപടികള് വരും. പാര്ട്ടിയില് ഗ്രൂപ്പിസം അനുവദിക്കില്ലെന്ന് വ്യക്തമാക്കാന് ദേശീയ സംഘടനാ ജനറല് സെക്രട്ടറി ബി.എല്. സന്തോഷ് യോഗത്തിന് എത്തും. കേരളത്തിന്റെ ചുമതലയുള്ള പ്രഭാരി സി.പി. രാധാകൃഷ്ണനും പങ്കെടുക്കും. അതൃപ്തിയുണ്ടെങ്കിലും ദേശീയ സംഘടനാ ജനറല് സെക്രട്ടറിയുടെ സാന്നിധ്യത്തില് ചേരുന്ന യോഗത്തില് നേതാക്കള് പരസ്യമായ പ്രതിഷേധത്തിന് തയ്യാറാകില്ല. ഇതുറപ്പാക്കാന് വേണ്ടിയാണ് യോഗത്തിന് ബി.എല്.സന്തോഷിനെ പങ്കെടുപ്പിക്കാന് തീരുമാനിച്ചത്. കേന്ദ്രമന്ത്രി വി മുരളീധരനുമായി ഏറെ അടുപ്പമുള്ള നേതാവാണ് സന്തോഷ്. നേരത്തെ കേരളത്തിന്റെ ചുമതല നോക്കിയിരുന്ന കര്ണ്ണാടക നേതാവാണ് സന്തോഷ്. ഇന്ന് ബിജെപിയിലെ പ്രധാന ഭാരവാഹിയും. സന്തോഷിന്റെ പിന്തുണയിലാണ് സംസ്ഥ്ന നേതൃത്വത്തില് മുരളീധര വിഭാഗം കരുത്തരായി നില്ക്കുന്നത്. കെ സുരേന്ദ്രനെതിരെ നിരവധി പേര് പരാതികളുമായി രംഗത്തുണ്ട്. ഈ സാഹചര്യത്തിലാണ് സന്തോഷിനെ എത്തിച്ച് പാര്ട്ടിയില് കൂടുതല് പിടിമുറുക്കാനുള്ള മുരളീധരന്റെ തീരുമാനം. നിയമസഭാ തിരഞ്ഞെടുപ്പിലെ തോല്വിക്കും പാര്ട്ടി പുനഃസംഘടനയ്ക്കും ശേഷം സംസ്ഥാന ഭാരവാഹികളുടെ പൂര്ണ യോഗം ആദ്യമായാണ് ചേരുന്നത്. 2ന് കോര് കമ്മിറ്റി യോഗവും സംസ്ഥാനതലത്തിലെ മുഴുവന് സമയ പ്രവര്ത്തകരുടെ യോഗവും നടക്കും. 3നാണ് നേതൃയോഗം. ജില്ലാ പ്രസിഡന്റുമാരും മേഖലാ പ്രസിഡന്റുമാരും പങ്കെടുക്കും. ഈ യോഗം ചിലര് ബഹിഷ്കരിക്കുമെന്ന സൂചനകളുണ്ടായിരുന്നു. അതൊഴിവാക്കാനാണ് സന്തോഷിനെ തന്നെ യോഗത്തിന് എത്തിക്കുന്നത്. സന്തോഷ് എത്തുമ്ബോള് എല്ലാവരും യോഗത്തിന് എത്തും. ഇതോടെ എല്ലാ നേതാക്കളും സുരേന്ദ്രനൊപ്പമാണെന്ന വിലയിരുത്തലുകളും സജീവമാകും. 5 ജില്ലാ പ്രസിഡന്റുമാരും സംസ്ഥാന ഭാരവാഹികളും മാറിയതിനു പിന്നാലെ പാര്ട്ടിയില് ഗ്രൂപ്പു പോര് രൂക്ഷമായ സാഹചര്യത്തിലാണ് നേതൃയോഗം ചേരുന്നത്. തങ്ങളെ അറിയിക്കാതെയാണ് കെ. സുരേന്ദ്രന്റെ നേതൃത്വത്തില് പുനഃസംഘടന നടത്തിയതെന്നാണ് കൃഷ്ണദാസ്, എം ടി. രമേശ് പക്ഷത്തെ നേതാക്കളുടെ ആക്ഷേപം. കോര് കമ്മിറ്റിയിലെ അംഗങ്ങളെപ്പോലും പുനഃസംഘടന അറിയിച്ചിരുന്നില്ലെന്നും വിമര്ശനമുയര്ന്നിരുന്നു. ഈ സാഹചര്യത്തില് സഹകരണം കുറയ്ക്കനായിരുന്നു നീക്കം. ഇത് അടുത്ത യോഗത്തില് പ്രതിഫലിപ്പിക്കാനും തീരുമാനിച്ചു. ഇത് മനസ്സിലാക്കിയാണ് സന്തോഷിനെ തന്നെ യോഗത്തിന് എത്തിക്കുന്നത്. നേതാക്കളുടെ പ്രതിഷേധം സമൂഹ മാധ്യമങ്ങളിലൂടെയാണ് പുറത്തുവന്നത്. എം ടി. രമേശും ശോഭാ സുരേന്ദ്രനും സമൂഹ മാധ്യമങ്ങളില് പ്രതിഷേധ സൂചനകള് നല്കി. പിന്നാലെ ഔദ്യോഗിക വാട്സാപ് ഗ്രൂപ്പില് നിന്നും പി.കെ. കൃഷ്ണദാസ്, എ.എന്. രാധാകൃഷ്ണന്, എം ടി. രമേശ് തുടങ്ങിയവര് ബഹിഷ്കരണം നടത്തിയെങ്കിലും 2 മണിക്കൂര് കഴിഞ്ഞ് അവരെ ഗ്രൂപ്പില് തിരിച്ചു ചേര്ത്തിരുന്നു. ഇതെല്ലാം കേന്ദ്ര നേതൃത്വത്തേയും സുരേന്ദ്രന് അറിയിച്ചിരുന്നു. കേഡര് പാര്ട്ടിയാണ് ബിജെപിയെന്നും അച്ചടക്ക ലംഘനം ആരുടെ ഭാഗത്ത് നിന്നുണ്ടായാലും നടപടി വേണമെന്നുമാണ് സുരേന്ദ്രന്റെ നിലപാട്.The post സുധാകര നയം സ്വീകരിച്ചു ബിജെപിയെ കേഡാറാക്കാന് ഒരുങ്ങി സുരേന്ദ്രനും മുരളീധരനും first appeared on MalayalamExpressOnline.